Պենտոքսիլի և մեթիլուրացիլի պիրիմիդինային հիմքով սինթետիկ պրեպարատների ընդունումը պայմանավորված է նրանց ազդեցությամբ հյուսվածքային փոխանակության վրա: Պենտոքսիլը նշանակում են 0,2-0,4 գ ներքին ընդունմամբ, մեթիլուրացիլը 1գ 3-4 անգամ օրը: Աղիքային դիսբակտերիոզի վերացման համար օգտագործում են կոլիբակտերին (չոր, հեղուկ, հաբերի ձևով, կապսուլաներով), բիֆիդոբակտերին, բիֆիկոլ կամ լակտոբակտերիաների կոմբինացված պրեպարատներ: Դրանք նշանակում են անտիբակերիալ թերապիան ավարտելուց 24-48 ժ հետո: Բուժման կուրսը 2-4 շաբաթ է: Աղիքում միկրոբային բիոցենոզի վերականգնումը արագացնում է լիոֆիլիզացված կոլիբակտերինի ասոցացիան պրոտեային բակտերիոֆագի հետ: Նշված պրեպարատների օգտագործումը կանխարգելում է հիվանդության ռեցիդիվները, բակտերիակրության զարգացումը, ինչպես նաև սուր ձևի անցումը խրոնիկականի կամ ձգձգվող ձևի: Դիզենտերիայի սուր շրջանում տեղային բուժումը պետք է անցկացվի շատ զգույշ: